

**Бірыңғай тіркелген салық ставкаларын белгілеу туралы**

***Күшін жойған***

Солтүстік Қазақстан облысы Мағжан Жұмабаев ауданы мәслихатының 2013 жылғы 27 маусымдағы N 12-2 шешімі. Солтүстік Қазақстан облысының Әділет департаментінде 2013 жылғы 31 шілдеде N 2341 болып тіркелді. Күші жойылды - Солтүстік Қазақстан облысы Мағжан Жұмабаев ауданы мәслихатының 2018 жылғы 18 сәуірдегі № 18-5 шешімімен

      Ескерту. Күші жойылды - Солтүстік Қазақстан облысы Мағжан Жұмабаев ауданы мәслихатының 18.04.2018 № 18-5 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімімен.

      "Салық және бюджетке төленетін басқа да міндетті төлемдер туралы" Қазақстан Республикасының 2008 жылғы 10 желтоқсандағы кодексінің 422-бабына сәйкес Солтүстік Қазақстан облысы Мағжан Жұмабаев ауданының мәслихаты **ШЕШТІ:**

      1. Қызметін Мағжан Жұмабаев ауданы аумағында жүзеге асыратын барлық салық төлеушілер үшін айына салық салу объектісінің бірлігіне салықтың бірыңғай тіркелген салық ставкалары қосымшаға сәйкес белгіленсін.

      2. Күші жойылды деп танылсын:

      1) "Бірыңғай тіркелген салық ставкаларын белгілеу туралы" Солтүстік Қазақстан облысы Мағжан Жұмабаев ауданы мәслихатының 2009 жылғы 1 ақпандағы № 14-2 шешімі (нормативтік құқықтық кесімдерді мемлекеттік тіркеу тізілімінде № 13-9-87 тіркелген, аудандық "Вести" газетінде 2009 жылғы 20 наурызда жарияланған);

      2) "Бір жолғы талондардың құны және бекітілген салықтың бірыңғай ставкалары туралы" Солтүстік Қазақстан облысы Мағжан Жұмабаев ауданы мәслихатының 2009 жылғы 1 ақпандағы № 14-2 шешіміне өзгерістер енгізу туралы" Солтүстік Қазақстан облысы Мағжан Жұмабаев ауданы мәслихатының 2013 жылғы 29 наурыздағы № 10-5 шешімі (нормативтік құқықтық кесімдерді мемлекеттік тіркеу тізілімінде № 2254 тіркелген, аудандық "Вести", "Мағжан жұлдызы" газеттерінде 2013 жылғы 26 сәуірде жарияланған).

      3. Осы шешім алғаш ресми жарияланғаннан күннен кейін он күнтізбелік күн өткеннен соң қолданысқа енгізіледі.

|  |
| --- |
| *Солтүстік Қазақстан облысы* |
| *Мағжан Жұмабаев ауданы* |
| *мәслихаты сессиясының* |
| *төрағасы* | *В. Илюшин* |
| *Солтүстік Қазақстан облысы* |
| *Мағжан Жұмабаев ауданы* |
| *мәслихатының хатшысы* | *Т. Әбілмәжінов* |

      "КЕЛІСІЛДІ"

      "Қазақстан Республикасы

      Қаржы министрліг

      Салық комитетінің

      Солтүстік Қазақстан облысы

      бойынша Салық департаменті

      Мағжан Жұмабаев ауданы бойынша

      Салық басқармасы" мемлекеттік

      мекемесінің басшысы

      А.Т. Кемелев

      2013 жыл 27 маусым

|  |  |
| --- | --- |
|  | Аудандық мәслихаттың 2013 жылғы 27 маусымдағы № 12-2 шешіміне қосымша |

**Қызметін Мағжан Жұмабаев ауданы аумағында жүзеге асыратын барлық салық төлеушілер үшін айына салық салу объектісінің бірлігіне бірыңғай тіркелген салық ставкаларының мөлшері**

|  |  |  |
| --- | --- | --- |
| р/с  № | Салық салу объектісінің атауы | Тіркелген салықтың базалық ставкаларының мөлшері (айлық есептік көрсеткіш) |
| 1. | 2 | 3 |
| 1. | Бiр ойыншымен ойын өткiзуге арналған ұтыссыз ойын автоматы | 1 |
| 2. | Бiреуден артық ойыншылардың қатысуымен ойын өткiзуге арналған ұтыссыз ойын автоматы | 2 |
| 3. | Ойын өткiзу үшiн пайдаланылатын дербес компьютер | 1 |
| 4. | Ойын жолы | 5 |
| 5. | Карт | 2 |
| 6. | Бильярд үстелі | 4 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК